ОШ „Нови Београд“

ул. Народних хероја 12

дел.бр.\_\_\_\_\_\_\_\_\_\_\_\_\_

датум:\_\_\_\_\_\_\_\_\_\_\_\_\_

На основу члана 109. став 1. Закона о јавним набавкама ("Службени гласник Републике Србије", број 124/2012; 14/2015 и 68/2015) и Извештаја о стручној оцени понуда, дел бр. 5-12/7 од 30.1.2020.године, директорка ОШ „Нови Београд“

**д о н о с и**

**О Д Л У К У**

**О ОБУСТАВИ ПОСТУПКА**

1. Наручилац је обуставио поступак јавне набавке мале вредности под редним бројем 1/2020 - Услуга пратилаца у превозу ученика са сметњама у развоју и инвалидитетом ОШ „Нови Београд“ приликом доласка и одласка из школе до краја школске 2019/2020. године, ОРН:85312120- Дневне услуге у заједници за особе са инвалидитетом и младе особе, с обзиром да није прибављена најмање једна прихватљива понуда.
2. Ову Одлуку објавити на Порталу јавних набавки и на интернет страници наручиоца у року од 3 дана од дана доношења.

**О б р а з л о ж е њ е**

Одлуком директора школе дел. бр. 5-12/1 од 20.1.2020.годин покренут је, поступак јавне набавке мале вредности: Услуга пратилаца у превозу ученика са сметњама у развоју и инвалидитетом ОШ „Нови Београд“ приликом доласка и одласка из школе до краја школске 2019/2020. године, ЈНМВ бр. 1/2020 (ОРН:85312120- Дневне услуге у заједници за особе са инвалидитетом и младе особе).

Процењена вредност ове јавне набавке износи 553.000,оо динара без ПДВ.

Решењем 5-12/2 од 20.1.2020.године, образована је Комисија за јавну набавку у саставу: 1. Данијела Којић, секретар школе, дипломирани правник, председник комисије, Бранка Проданић, дефектолог наставник, заменик председника Комисије; 2. Ана Огњановић, социјални радник, члан, Борислав Цветковић, наставник предметне наставе, заменик члана; 3. Смиљка Поповић, рачунополагач, члан, Емилија Цеп, дефектолог наставник, заменик члана.

Дана 22.1.2020.године, позив и конкурсна документација објављени су на Порталу јавних набавки и интернет страници Наручиоца.

Јавно отварање понуда је заказано за 30.1.2020. године у 13:00 часова.

У прописаном року за подношење понуда тј. до 30.1.2020. године до 12 часова, није пристигла ниједна понуда.

Неблаговремено, тј. у 12.55 часова у ОШ „Нови Београд“ достављена је једна понуда: Хуманитарна организација „Дечје срце“, Цара Николаја II 61а, Београд, дел.бр. 47 од 30.1.2020. године.

У складу са правилом прописаним конкурсном документацијом по овој јавној набавци, Наручилац је по окончању поступка јавног отварања понуда, вратио понуђачу, неотворену, неблаговремено поднету понуду, са назнаком да је поднета неблаговремено.

Неблаговременом се сматра понуда која није примљена од стране наручиоца до назначеног датума и часа.

С обзиром да у прописаном року за подношење понуда није прибављена најмање једна прихватљива понуда, Комисија предлаже директору школе да на основу члана 109. став 1. Закона о јавним набавкама ("Службени гласник Републике Србије", број 124/2012; 14/2015 и 68/2015) донесе одлуку о обустави поступка јавне набавке мале вредности број 1/2020, набавка услуге Услуга пратилаца у превозу ученика са сметњама у развоју и инвалидитетом ОШ „Нови Београд“ приликом доласка и одласка из школе до краја школске 2019/2020. године ЈН бр. 1/2020 (ОРН: ОРН:85312120- Дневне услуге у заједници за особе са инвалидитетом и младе особе).

Предлог Комисије за јавну набавку директор је прихватио у потпуности, те је у складу са наведеним одлучено као у диспозитиву Одлуке.

Поука о правном леку:Против ове Одлуке може се изјавити захтев за заштиту права, у року од 5 дана од дана објаве на Порталу јавних набавки.

**директорка школе**

**\_\_\_\_\_\_\_\_\_\_\_\_\_\_\_\_**

**Милуника Петровић**